Source: https://www.jogiforum.hu/hirek/39671
Timestamp: 2019-03-20 01:08:43+00:00

Document:
Súlyosan sérül a bírói függetlenség Lengyelországban? - Európai Bíróság előtt a legfelsőbb bíróság átalakítása miatti uniós jogsértési eljárás | hírek | Jogi Fórum ﻿
Súlyosan sérül a bírói függetlenség Lengyelországban? - Európai Bíróság előtt a legfelsőbb bíróság átalakítása miatti uniós jogsértési eljárás
2018.09.24. Jogi Fórum / MTI
Az uniós bíróság elé utalta hétfőn az Európai Bizottság a legfelsőbb bíróságra vonatkozó új lengyel törvények miatt korábban megindított kötelezettségszegési eljárást.
A bizottság gyorsított eljárást kért, valamint arra is felkérte a luxembourgi székhelyű Európai Bíróságot, hogy rendeljen el ideiglenes intézkedéseket a vitatott jogszabály előtti helyzet visszaállítására.
Mina Andreeva bizottsági szóvivő hangsúlyozta, hogy a brüsszeli testület fenntartja korábbi véleményét, miszerint a szóban forgó törvény nem összeegyeztethető az uniós joggal, mivel aláássa a bírói kar függetlenségének, ezen belül pedig a bírák elmozdíthatatlanságának elvét.
Emellett azt közölték, hogy "a kifogásolt nyugdíjazási rendszer végrehajtása felgyorsult, ami Lengyelországban a bírói függetlenség, és következésképpen az uniós jogrend súlyos és helyrehozhatatlan károsodásának kockázatát idézi elő".
Uniós források szerint a bizottság már a múlt héten meghozta az erről szóló döntést, de a bejelentését elhalasztották, hogy ne zavarja meg a salzburgi informális EU-csúcstalálkozót.
A lengyel igazságügyi reform keretében 65 évre csökkentik a legfelsőbb bíróság jelenlegi tagjaira vonatkozó nyugdíjkorhatárt. Ezt a testület 72 tagja közül 27-en már elérték, akiknek egy része így nyugdíjba kényszerülhet, és a bírálók szerint ezzel az utolsó független bíróság is megszűnik rendesen működni az országban.
Az érintett bírák kérhetik mandátumuk meghosszabbítását, amelyet a köztársasági elnök tehet meg hároméves időszakra. Erre vonatkozóan azonban nincsenek egyértelműen megállapított kritériumok, és a kérelem elutasítása esetén nincs mód bírósági felülvizsgálatra.
A bizottság júliusban indította meg az eljárást, megfelelő válasz hiányában pedig augusztusban aktiválta a folyamat második szakaszát. A lengyel hatóságoknak egy hónapot adtak a szükséges intézkedések meghozatalára, különben - figyelmeztettek már akkor - az Európai Bíróság előtt folytatódhat az ügy.
Mely tagállamnak adható át egy menedékkérő? - Az Európai Bíróság ítéletet hozott (2019.03.19.)
Adóparadicsomok uniós feketelistája - Az EU naprakésszé tette a nem együttműködő országok jegyzékét (2019.03.19.)
Brexit megállapodás nélkül - Enyhített negatív hatások az Unión belül - Új szabályokról döntött az Európai Parlament (2019.03.18.)
Visszamenőlegesen megsemmisíthető devizahitel-szerződések - Uniós jogot sért a magyar szabályozás - Az Európai Bíróság döntést hozott (2019.03.14.)
Milyen alapon tagadható meg az európai polgári kezdeményezés? - Az Európai Bíróság ítéletet hozott (2019.03.08.)
Létrejött a világ legnagyobb biztonságos adatáramlási térsége - Távol-keleti nyitás a GDPR-ban! (2019.02.08.)
Werbőczy Program - A bírói életpálya szolgálatában - Elnöki ösztöndíjak az Európai Bíróságra és az Európai Jogi Akadémiára (2019.03.12.)
Teljesen vagy részlegesen leszerelet magyar cukorgyárak - Jár-e az uniós támogatás? - Az Európai Bíróság ítéletet hozott (2019.03.12.)
Diszkriminatív az új osztrák családtámogatási szabályozás - Kötelezettségszegési eljárást kezdeményezett hazánk Ausztria ellen (2019.01.16.)
Hazánk menekültügyi jogszabályai nem felelnek meg az uniós jognak - A Bizottság keresetet indít Magyarország ellen az Európai Bíróságon (2018.07.20.)
kötelezettségszegési eljárás bővebben
Minimálnyugdíj nagycsaládos főállású anyáknak - Elfogadta a lengyel szejm a Mama 4 plusz néven ismert jogszabályt (2019.01.31.)
"Jóindulatú hozzáállás" egy jogász alkalmazésáért cserébe - Előzetes letartóztatásba helyezik a lengyel bankfelügyelet volt elnökét (2018.11.30.)
Visszatérhetnek a lengyel legfelsőbb bíróság nyugalmazott bírái munkahelyükre? - Varsó módosítaná a nyudgdíjszabályokat (2018.11.21.)

References: Bíróság 
 bíróság 
 Bíróság 
 bíróság 
 bíróság 
 bíróság 
 bíróság 
 Bíróság 
 Bíróság 
 Bíróság 
 Bíróság 
 Bíróság 
 bíróság